b"\n_START_ARTICLE_\nAlfons II. Aragonski\n_START_PARAGRAPH_\nAlfons II. Aragonski (aragonski: Alifonso II d'Arag\xc3\xb3n) (Villamayor del Valle, Huesca, 1./25. o\xc5\xbeujka 1157. \xe2\x80\x93 Perpignan, 25. travnja 1195.) bio je kralj Aragonije i grof Barcelone (kao Alfons I. Barcelonski) od 18. srpnja 1164. do svoje smrti. Znan je i kao Alfons \xc4\x8cedni ili Alfons Trubadur. Bio je prvi kralj Aragonije koji je bio i grof Barcelone. Vladao je Krunom Aragonije sastavljenom od kraljevine Aragonije i grofovije Barcelone. Od 1166. do 1173. bio je i grof Provanse._NEWLINE_Bio je sin aragonske kraljice Petronille (Petrunjela) i njenog mu\xc5\xbea, grofa Rajmonda Berenguera IV. te unuk kralja Ramira II. Redovnika, a zvan je i Rajmond, po ocu._NEWLINE_Bio je saveznik (i imenjak) kralja Alfonsa VIII. Kastiljskog, \xc4\x8dija se k\xc4\x87i Leonora udala za unuka Alfonsa II., Jakova I. Sam Alfons Aragonski o\xc5\xbeenio je tetu Alfonsa Kastiljskog, princezu San\xc4\x8du._NEWLINE_Alfons II. je bio pjesnik te bliski prijatelj Rikarda I. Lavljeg Srca, kralja Engleske. Premda je Alfons imao nadimak \xc4\x8cedni, trubaduri su ispjevali pjesme u kojima opisuju njegove ljubavne afere.\n_START_SECTION_\nPokop\n_START_PARAGRAPH_\nAlfons je pokopan u samostanu Pobletu."